Document ID: 32006D0915

ODLOČBA KOMISIJE
z dne 11. decembra 2006
o podaljšanju obdobja veljavnosti Odločbe 2002/887/ES v zvezi z naravno ali siljeno pritlikavimi rastlinami Chamaecyparis Spach, Juniperus L. in Pinus L. s poreklom z Japonske
(notificirano pod dokumentarno številko C(2006) 5997)
(2006/915/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti člena 15(1) Direktive,
ob upoštevanju zahtevka Združenega kraljestva,
ob upoštevanju naslednjega:
(1)
Odločba Komisije 2002/887/ES z dne 8. novembra 2002 o dovoljenih odstopanjih od nekaterih določb Direktive Sveta 2000/29/ES v zvezi z naravno ali siljeno pritlikavimi rastlinami Chamaecyparis Spach, Juniperus L. in Pinus L. s poreklom z Japonske (2) pooblašča države članice, da za omejena obdobja in pod posebnimi pogoji določijo odstopanja od Direktive Sveta 2000/29/ES za rastline Chamaecyparis Spach, Juniperus L. in Pinus L. s poreklom z Japonske.
(2)
Ker še vedno obstajajo okoliščine, ki upravičujejo dovoljenje in ker ni novih informacij, zaradi katerih bi se morali ponovno preučiti posebni pogoji, je treba dovoljenje podaljšati.
(3)
Veljavnost Odločbe 2002/887/ES je zato treba ustrezno podaljšati.
(4)
Ukrepi, predvideni s to odločbo, so v skladu z mnenjem Stalnega odbora za zdravstveno varstvo rastlin -
SPREJELA NASLEDNJO ODLOČBO:
Člen 1
Odločba 2002/887/ES se spremeni:
1.
V prvem odstavku in v drugem odstavku člena 2 se „1. avgust 2005 in 1. avgust 2006“ nadomestita s „1. avgust 2007 in 1. avgust 2008“.
2.
Preglednica v členu 4 se nadomesti z naslednjo preglednico:
„Rastline
Obdobje
Chamaecyparis:
od 1.1.2007 do 31.12.2008
Juniperus:
od 1.11.2006 do 31.3.2007 in od 1.11.2007 do 31.3.2008
Pinus:
od 1.1.2007 do 31.12.2008“
Člen 2
Ta odločba je naslovljena na države članice.
V Bruslju, 11. decembra 2006

Labels: 16
20
3
6
18
15